**József Reményi** (\* 23. január 1877, Košice – † 25. december 1977, Budapešť) bol maďarský sochár medailér a dizajnér mincí.

Po štúdiu v Taliansku a Nemecku pracoval ako učiteľ aplikovaného umenia a neskôr bol nominovaný umeleckým riaditeľom maďarskej mincovne. Považoval sa za jedného z tvorcov maďarského numizmatického umenia, navrhol viac ako 900 plakiet a mincí vrátane niekoľkých mincí maďarskej meny forint.

Život
-----

József Reményi navštevoval v rokoch 1902 až 1905 školu priemyselného dizajnu a potom pracoval v štúdiu Eduarda Telcsa, kde sa stretol aj s prácou Adolfa von Hildebranda. V roku 1907 navštívil Taliansko. V roku 1909 odišiel do Mníchovského štúdia Georga Roemera o pôsobil tam 3 mesiace.

Ako sochár vytvoril napríklad bronzovú sochu s názvom *A súlydobó* (1912), ženský súbor *Női akt* a Női akt 1, ale aj *Álló női akt*.

Reményi sa stal obzvlášť známym ako medailér. Navrhol viac ako 2000 pamätníkov, mincí, medailí a odznakov. Jedným z jeho prvých diel (1908) bola bronzová plaketa s názvom *Kalotaszeg*, ktorá predstavovala štyri ženy v ľudových kostýmoch transylvánskej oblasti *Kalotaszeg*. Ďalšie jeho dielo nieslo názov *Aurora* (1913, v striebornom aj bronzovom vyhotovení). Vytvoril taktiež diela ako: železný odznak *Kötözőhely* (1916), pamätné medaile na počesť 100. výročia smrti Ludwiga Van Beethovena (1927) a pamätné medaile pri výročí 150. narodenín Ignáca Semmelweisa (1968). V roku 1948 navrhol sériu mincí k 100. výročiu maďarskej revolúcie v rokoch 1848/1849 s portrétom Sándora Petőfiho. Dizajn sa nachádzal na minciach v hodnote 5, 10 a 20 forintov.

József Reményi vyučoval v niekoľkých inštitúciách. V roku 1919 spoločne s Bénim Ferenczym, v rokoch 1928 až 1943 v škole pre priemyselný dizajn a od roku 1932 do roku 1943 aj v odbornej škole. Od roku 1943 sa stal nástupcom umeleckého riaditeľa štátnej mincovne Lajosa Berána. V roku 1948 nastúpil do dôchodku.

Je pochovaný na cintoríne *Farkasréti* v Budapešti.

V roku 2012, pri príležitosti 125. narodenín Józsefa Reményiho, Maďarská národná banka predstavila zberateľskú mincu v nominálnej hodnote 5000 forintov, na ktorej je vyobrazená jeho podobizeň.

Výstavy
-------

* 1922 – Ernst Múzeum, Budapešť
* 1960 – Műcsarnok, Budapešť
* 1972 – Maďarská národná galéria, Budapešť

Referencie
----------

1. 1 2   *József Reményi silver collector coin* [online]. numismatics.hu, 2012-02-05, [cit. 2024-02-13]. Dostupné online. (po anglicky)
2. 1 2 3 4   *Reményi József: A Magyar Királyi Operaház 50 éves fennállása emlékére 1934* [online]. regisegkereskedes.hu, [cit. 2024-02-13]. Dostupné online. (po maďarsky)
3. ↑   *A súlydobó* [online]. magyarvagyok.hu, [cit. 2024-02-13]. Dostupné online. (po maďarsky)
4. ↑   *Reményi József: Női akt 1.* [online]. antikpiac.hu, 2015-09-25, [cit. 2024-02-13]. Dostupné online. Archivované 2016-04-27 z originálu. (po maďarsky)
5. ↑   *Reményi József / Álló női akt* [online]. deakgyujtemeny.hu, [cit. 2024-02-13]. Dostupné online. (po maďarsky)
6. ↑   *1908 Reményi József: Kalotaszeg* [online]. eremkedvelok.hu, [cit. 2024-02-13]. Dostupné online. (po maďarsky)
7. ↑   *Reményi József (1887-1977) 1927. "Beethoven halálának zzázadik évfordu...* [online]. darabanth.com, [cit. 2024-02-13]. Dostupné online. (po maďarsky)
8. ↑   *Reményi József (1887-1977) 1968. "Semmelweis" Br emlékérem. "SEMMELWEI...* [online]. darabanth.com, [cit. 2024-02-13]. Dostupné online. (po maďarsky)
9. ↑   *A kategóriában található termékek* [online]. magyarermebolt.hu, [cit. 2024-02-13]. Dostupné online. (po maďarsky)
10. ↑   *Budapesti Negyed 40-41-42. 2003/2-2003/4. - A Farkasréti temető 2003-ban (adattár)* [online]. Budapešť: epa.oszk.hu, [cit. 2024-02-13]. Dostupné online. (po maďarsky)
11. ↑   *Budapesti Negyed 40-41-42. 2003/2-2003/4. - Névmutató* [online]. Budapešť: epa.oszk.hu, [cit. 2024-02-13]. Dostupné online. (po maďarsky)

Iné projekty
------------

Zdroj
-----

*Tento článok je čiastočný alebo úplný preklad článkov József Reményi na anglickej Wikipédii a József Reményi (Medailleur) na nemeckej Wikipédii.*

Autoritné údaje: